《拟唐凯乐歌四首 其四 君臣同庆乐》
明代·王祎

天地既开泰，君臣咸应期。明良元一体，庆乐得同时。

鱼水情真契，龙云势每随。周王资望奭，虞后赖皋夔。

鼓舞千年运，经营百世基。赓歌一堂上，共咏角招诗。

作者简介：王祎(yī)[公元一三二一年至一三七三年]（一作袆），字子充，义乌来山人，后依外祖父居青岩傅。生于元英宗至治元年，卒于明太祖洪武五年，年五十二岁。幼敏慧。及长，师柳贯、黄溍，遂以文章著名。太祖召授江南儒学提举。后同知南康府事，多惠政。洪武初，诏与宋濂为总裁，与修元史。书成，擢翰林待制。以招谕云南，死于节，谥忠文。祎著有《王忠文公集》二十四卷，及大事记续编，《四库总目》又曾重修革象新书，并传于世。